Lähettänyt Natalia Oona klo 15:59\nAino 18. maaliskuuta 2013 klo 16.01\nAivan ihana asu ja niin upeet noi hiukset! :)\nihana päivänasu! :) muistatko yhtään paljon tuo nahkatakki maksoi ja millon ostit sen ? :D\nNatalia 18. maaliskuuta 2013 klo 16.09\nKiitokset :) Ostin tuon nahkatakin viime syksynä (H&M lastenosastolta xD), takki maksoi 29,95 :)\nmun on pakko sanoo että oot näissä kauneimmillasi mitä ikinä!!:) vaikka aina olen sua kauniina pitänyt:) ihana tuo asu muutenkin onko neule uusi? sulla on muuten mun tän hetken lempi blogi<3\nNatalia 18. maaliskuuta 2013 klo 16.10\nOi miten ihana kommentti !! :) Kiitos oikein paljon <3 Tuo neule on valitettvasti muutaman vuoden vanha :/ Todella kiva kuulla, että olet tykännyt blogistani :)\npinkxsugar 18. maaliskuuta 2013 klo 16.09\nPakko vielä mainita noista hiuksista että vitsi noi sopii sulle! Tuo ihan järkyttävän hyvin tuota sun rusketusta vieläe enemmän esille! =)\nNatalia 18. maaliskuuta 2013 klo 16.14\nVoi kiitos oikein paljon :)\nAnonyymi 18. maaliskuuta 2013 klo 16.10\nSalia vaan parikin kertaa päivässä nii aika kuluu nopeesti :) lenkkeilet ym myös :)\nNatalia 18. maaliskuuta 2013 klo 16.18\nSiinä ei ole mitään järkeä :D\nPs. Oletko kuullut ylitreenaamisesta : http://fi.wikipedia.org/wiki/Ylikunto :)?\nAnonyymi 18. maaliskuuta 2013 klo 17.34\nylikuntoon ei noin vaan pääse, siihen tarvitaan treeniä ihan sikana joten älä pelkää sitä ainakaan:)\njos oot just alottanu salin niiku natalia nii sillon varsinki ylikuntoon meneminen on paljon todennäkösempää ku jos oisit treenannu kauan :D maalaisjärki ton pitäis jo kertoo\nNatalia 18. maaliskuuta 2013 klo 18.09\nOlin juuri tulossa kirjoittamaan tähän samaa mitä sinä anonyymi 18.05 sanoit :D\nAnonyymi 19. maaliskuuta 2013 klo 22.22\nEn tarkoittanut siis mitään hullua treeni kuuria vaan että esim aamulla käyt vaikka lenkillä voit vaikka kävellä ja illalla kevyt tai rankka jumppa salilla :) siis sellaista itseään kunnossa pitämistä lähinnä :) perus treeniä että saa pientä hikeä pintaan\nNatalia 19. maaliskuuta 2013 klo 22.27\nanteeks mikä tyyli tää mahtaa olla? sama joka on jokatoisella vastaantulevalla teini ikäisellä helsingissä?\nNatalia 18. maaliskuuta 2013 klo 16.24\nMaria 18. maaliskuuta 2013 klo 16.27\nMun mielestä ainaki normaali nuoren ihmisen tyyli? :D\nNatalia 18. maaliskuuta 2013 klo 16.29\nTiia 18. maaliskuuta 2013 klo 16.32\nTosi kiva asu! :) Ja noi hiukset on oikeesti i-ha-nat! Sopii sulle ihan älyttömän hyvin :))\nNatalia 18. maaliskuuta 2013 klo 16.51\nAnonyymi 18. maaliskuuta 2013 klo 16.45\nhärregyyd onks sul vaa legginssit jalas\nNatalia 18. maaliskuuta 2013 klo 16.57\nAnonyymi 18. maaliskuuta 2013 klo 19.18\nno härregyyd mitäs sitte jos natalia oli vaikka autolla liikenteessä jos hän kävi jossain ?:DD\nanteeks mut tää ei ny yhtää liity tähän postauksee mutta pakko kysyä, onko sulla iphone 5? voitko kertoa hyvät ja huonot puolet mitä olet huomannut. :) kiitos. ps aivan ihana blogi sulla! <3 hyvää alkavaa viikkoa!\nNatalia 18. maaliskuuta 2013 klo 18.11\nEi ole iphone 5, mutta minulla on 4 :) Mitään huonoja puolia tuossa nelosessa ei ainakaan ole paitsi, että jos se tippuu niin lasi saattaa mennä helposti rikki ! Muuten tuo on ollut paras puhelin mitä olen ikinä omistanut, enkä suostuisi vaihtamaan tuota mistään hinnasta mihinkään muuhun merkkiin :) Kiva kuulla, että olet pitänyt blogistani ja oikein hyvää viikon alkua myös sinulle !\nKaroliina L 18. maaliskuuta 2013 klo 16.53\nPitäisiköhän itsekkin hakea nahkatakki jo häkkivarastosta ja muut kevätvaatteet. :) Ihanat hiukset muuten!!\nNatalia 18. maaliskuuta 2013 klo 18.13\nItse olen jo muutamat kerrat nahkatakkia käyttänyt, jos olen ollut autolla liikenteessä :) En millään malta odottaa noiden lumien sulamista, että pääsee laittamaan ballerinat jalkaan yms! Kiitos paljon :)\nAnonyymi 18. maaliskuuta 2013 klo 17.07\nAivan ihana asu, ihanat kengät, ihanat hiukset ja ihana sinä!! <3 Oikein mukavaa viikkoa! :)<3\nIhana kommentti <3 Kiitos oikein paljon ja ihanaa viikkoa myös sinulle :)\nMarja ★彡 18. maaliskuuta 2013 klo 17.14\nSulla on aina tosi onnistunu asu ♥\nKiiitos Marja :)\nRiikka Carolina 18. maaliskuuta 2013 klo 17.29\nAivan ihanat nuo uudet hiukset sopii paremmin ja tuo luonnollisuutta valtavasti. Missä kampaajala kävit :)? Sekä kiva päivän asu!\nNatalia 18. maaliskuuta 2013 klo 18.15\nKäyn Kampissa sijaitsevassa Unikassa ja kampaajani nimi on Ansku :) Kiitos kovasti !\nAnonyymi 18. maaliskuuta 2013 klo 17.31\nIhana asu! Ja muutenki niin nättinä:) mullakin on sama ongelma että nyt kirjotusten jälkeen ei tuu olemaan mitään tekemistä?:D:D\nKiitokset :) Haha eikä, en ole siis yksin tämän tylsyyteni kanssa :D\nherolifestyle Heidi 18. maaliskuuta 2013 klo 18.02\nSuperihana asu! :)\nNatalia 18. maaliskuuta 2013 klo 18.16\nAnonyymi 18. maaliskuuta 2013 klo 18.07\nIhana asu ja nuo hiukset soppii sulle tosi hyvin! Näytät paljon "aikuisemmalta" ja uskottavammalta :)\nKiitos ja oikein ihana kuulla :)\nsinisusanne 18. maaliskuuta 2013 klo 19.08\nupea Natalia ♥ ihana asu, rakastuin tohon takkiin ja neuleeseen! aikasemmin olin jotenkin ajatellu ettei ton mallinen nahkatakki ihan sopisi mulle, mutta voisin ehkä harkita uudelleen kun sullakin näyttää noin kivalta:)\nNatalia 18. maaliskuuta 2013 klo 20.52\nKiitos paljon :) Kannattaa ihmeessä käydä sovittamassa! Jotkut vaatteet mitä ei välttämättä ensin olisi itselleen ajattellut niin voikin näyttää päällä sitten ihan erilaiselta ja kivalta :)\nMilloin tulee treeni-postausta? :) olisi kiva kuulla miten on lähtenyt käyntiin!\nNatalia 18. maaliskuuta 2013 klo 20.55\nHyvin on lähtenyt käyntiin - viime viikolla pidin tosin taukoa noiden kirjoitusten takia :) En tiedä teenkö erikseen mitään treenipostausta, koska en tiedä mitä siihen oikeastaan kirjoittaisin :D En jaksa kuitenkaan mitään treeniohjelmiani alkaa tänne jakamaan, koska en jaksa lukea noita kommentteja siitä mikä voisi sopia minulle paremmin ja mitä teen "väärin" yms. Toivottavasti nyt ymmärsit mitä tarkoitan :D\nKizz 18. maaliskuuta 2013 klo 19.51\nasu on ihanan rento ;D ootan kovasti että saa ottaa kevät takit käyttöön! nahkatakki<3\nNatalia 18. maaliskuuta 2013 klo 20.56\nKiitos :)) Sama täällä! En millään malta odottaa, että pääsen laittamaan trenssin päälle :) Ei tosin taida tuo kevät ikinä tulla, kun nytkin ulkona on kamala lumimyrsky.. Yyh :(\nAnonyymi 18. maaliskuuta 2013 klo 20.00\nNatalia 18. maaliskuuta 2013 klo 20.57\nTuo tieto ei ainakaan lukenut tuossa viimeisen kuvan alapuolella... :)\nOi olitpa kauniina tänään! (Niinkuin aina ;))\nNelli 18. maaliskuuta 2013 klo 20.36\nTosi kiva asu, ihanan rento! :-) Ja toi uus tukka sopii sulle kyllä kuin nenä päähän!\nmiks et hakis töitä jostain ja sit jatkaisit niitä koulun ohella ja kesällä?\nNatalia 18. maaliskuuta 2013 klo 21.02\nMinulla on tällä hetkellä jo yksi työpaikka, jossa teen töitä satunnaisesti. Ja minulla on myös nyt keväällä hullarit tiedossa, sekä kesätyöpaikkakin hankittuna :) En siis ole mitään järkeä erikseen hakea töitä nyt pariksi viikoksi :D\nAnonyymi 18. maaliskuuta 2013 klo 21.06\nIhana asu ja oot muutenkin tosi kaunis!(:\nNatalia 18. maaliskuuta 2013 klo 21.10\nEn ole vielä kovin kauaa lukenu sun blogia, mutta tää nousi ihan ykköseksi heti!! Oot niin super nätti ja postailet usein! Oot tosi mukava olonen nuori nainen:) on ilo seurata sun blogia!\nNatalia 18. maaliskuuta 2013 klo 21.47\nVoi miten ihana kuulla, kiitos oikein paljon :) Mukava, että olet tykännyt blogistani sekä saanut blogini perusteella minusta tuollaisen kuvan! Kiitos ihanasta kommentista :)\nminnakalliomäki 18. maaliskuuta 2013 klo 22.03\nmee salille ja käy niissä ohjelmissa ja tee hyvää ruokaa ja ota aurinkoa parvekkeella(jos se sinne paistaa):D ja nauti:)!!\nNatalia 18. maaliskuuta 2013 klo 22.04\nKiitos hyvistä ideoista :) Tosin tuon auringon ottamisen taidan jättää väliin, sillä tuolla ulkona on aivan älyttömän kylmä!!! Myös päivisin :D\nPakko kysy, että miksi vastaat kommenteihini, mutta sitte poistatkin ne heti? Vai onko minulla joku vika, kun ensin nään vastuksesi kommenttiini, mutta sitten kommentti on kadonnut ja vastaus on kadonnut?\nNatalia 18. maaliskuuta 2013 klo 22.17\nEn nähnyt mitään järkeä pitää kommentteijasi julkaistuna, koska sinulla ei selvästikkään ole kaikki ihan hyvin, sillä koit tarvetta lähettää ainakin neljä kommenttia peräkkäin, jossa arvostelit vaatteitani, kuviani, treenaamista yms :) Kommentisi ovat tästä lähtien merkitty roskapostiksi eivätkä ne enään edes päädy luettavakseni. Oikein mukavaa iltaa sinulle :)\nAnonyymi 19. maaliskuuta 2013 klo 1.43\nNatalia 19. maaliskuuta 2013 klo 22.26\nRoosa 19. maaliskuuta 2013 klo 10.07\nälyttömän ihana asu! ja toi neule on yli söpö :)\nAnonyymi 19. maaliskuuta 2013 klo 13.13\nPakko sanoa että aluksi en tykänny lukea blogiasi,tiedä sit miksen??:D koska nykyään sun blogi on yksi lemppareista!! Pidän sun tyylistä kirjoittaa,vastata kommentteihin,sun ulkonäöstä ja omasta pukeutumistyylistäsi. :) vaikutat tosi hellyyttävältä ja positiiviselta ja iloiselta persoonalta!:)\nNatalia 19. maaliskuuta 2013 klo 16.28\nKiva, että nykyään pidät blogistani ja olet saanut minusta tuollaisen kuvan tämän blogin kautta :)) Todella kiva kuulla!\nRiikka 19. maaliskuuta 2013 klo 22.07\naivan ihana asu ja noi uudet hiukset sopii sulle niiin hyvin! oot muutenkin ihan älyttömän kaunis ja tykkään tosi paljon lukee sun blogia! :)\nVoi kiitos oikein paljon ja aivan ihana kuulla <3\nAnonyymi 20. maaliskuuta 2013 klo 9.19\nMillon oot ostanu ton neuleen ?:) mahtaakohan niitä vielä olla ? Oot niin kaunis<3


Kuhankeittäjäntie 26 B, Tapaninvainio, Helsinki (66.5 m2) - OP Koti\nKuhankeittäjäntie 26 B, Tapaninvainio, Helsinki\nVelaton myyntihinta 245 000 € Myyntihinta: 231 249 €\nErinomaisen pohjaratkaisun sisältävä kauniin persoonallinen kolmio omalla tilavalla parvekkeella ja saunalla sekä vasta remontoidulla kylpyhuoneella.\nTässä asunnossa on aina sisääntuloaulasta asti kokonaisuus mietitty loppuun asti. Sisääntullessa eteesi avautuu hyvän kokoinen eteinen ja tyylikkäät lasierkkerin reunustamat portaat yläkertaan. Yläkerrassa eteesi avautuu tilava valoa tulviva olohuone, jonka yhteydessä on niin ikään tilava parveke. Asunnon päädyistä löytyvät makuuhuoneet ja niiden väliin jää olohuoneen lisäksi näppärän kokoinen keittiö ja kylpyhuone sekä oma sauna. Tässä ylimmän kerroksen asunnossa on laadukkaan ullakkohuoneiston tuntua viistojen kattojen, korkeiden huoneiden ja ullakkoikkunoiden kautta.\nAsunnon kylpyhuone on valmistunut remontista loppuvuodesta 2020 ja sai remontin yhteydessä laadukkaat pintamateriaalit.\nTapaninvainio alueena tarjoaa helppoa liikkumista pääväylille ja kehille autolla tai vaihtoehtoisesti erinomaiset bussi ja junayhteydet julkisia kaipaaville. Taloyhtiössä on mahdollisuus autopaikkaan. Lähipalvelut ovat toimivat ja mm. Tammistosta löydät laajasti palveluja n. 3 kilometrin päästä.\nTutustu asunnosta tehtyyn 3D-esittelyyn ja tule ihastumaan!\nTulethan esittelyyn ainoastaan maskin kanssa ja täysin terveenä. Esittelyssä on käsidesiä tarjolla.\nYhteydenotot ja esittelypyynnöt: Jutta Mikkonen, jutta.mikkonen@op.fi, 0400 459 217\nKuhankeittäjäntie 26 B, 00780 HELSINKI\n231 248,81 €\n13 751,19 €\nAutopaikka, kylmä 10€/kk. Taloyhtiössä uusittu maan alla vaakatasossa kulkevat lämpö-ja käyttövesiputket sekä osakkaiden kylpyhuoneet ja samassa yhteydessä kph pintaputket. Molempien urakoiden lainaosuudesta rahoitusvastike (yhteensä 136,33€) erääntyy maksettavaksi 1.7.2021 alkaen. Hallitukselle myönnetty valtuudet periä tai olla perimättä enintään 2 ylimääräistä hoito-tai rahoitusvastiketta, mikäli taloyhtiön taloudellinen tilanne tai korkojen nousu sitä vaatii.\nJääkaappipakastin, sähköliesi, liesikupu käynnissä taloyhtiön määrääminä aikoina, astianpesukone, kiinteät valaisimet.\nSauna, sähkökiuas, suihkuseinä, peilikaappi, pesukoneliitäntä, lattialämmitys, kiinteät valaisimet.\nKeittiö: Muovimatto lattiassa, maalatut seinät. Olohuone ja molemmat makuuhuoneet varustetaso: laminaattilattia, maalatut seinät. Sauna: laatta lattiassa, paneloidut seinät ja katto. Kylpyhuone: laatta lattiassa ja katossa.\nJutta Välimaa, jutta.valimaa@kiinteistotahkola.fi, 020 748 8396, Kiinteistö-Tahkola Helsinki Oy\nSähköpistokepaikkoja 30 kpl, piha-autopaikkoja 9 kpl\n2021 Maan alla vaakatasossa kulkevien lämpö-ja käyttövesiputkien uusiminen, patteriverkoston tasapainotus. Suoritettu. 2020-2021 Märkätilojen saneeraus. Suoritettu. 2019-2020 Märkätilasaneerauksen hankesuunnittelu. Pihamaan painaumien korjauksen hankesuunnittelu. 2019 Viemäriputkien, sadevesiputkien ja salaojaputkien huuhtelu ja kuvaus. Korvausilmaventtiilien suodatinten vaihto. Tontin raja-aidan osittainen kunnostus: luoteispääty, runko painekyllästetty, pintalaudoitus uusittu. 2018 Katon korjaukset PTS:n mukaan. 2017 Vesikaton kuntotarkastus ja PTS. 2016 Asuinrakennusten elementtisaumojen uusiminen. 2015 Pihasuunnitelma ja suunnitelman mukaiset kunnostukset: sisääntulojen laatoituksen uusimine, puiden kaato ja puiden istutus. 2015 Lukoston uusiminen. 2014 Märkätilasaneeraukset osassa huoneistoissa. 2013 B-, C-, ja J-portaiden sisäpihanpuoleisten sisäänkäyntien edustojen kunnostus. 2013 Salaojien huuhtelu. Varastorakennusten sokkelien korjaus, asuinrakennusten sokkelien paikkakorjaus. 2012 Märkätilasaneeraukset osassa huoneistoissa. Piha-aitojen, huoltorakennusten ja jätekatoksen maalaus sekä lahovaurioiden ja rikkoituneiden lautojen ja rimojen uusiminen. A- ja K-portaiden sisäpihanpuoleisten sisäänkäyntien edustojen kunnostus. 2011 Sekoittajat, wc:t, tarkistus. Lämmönsäätö, virtausten ja lämpötilojen säätö. 2010 Ilmanvaihdon puhdistus, huolto/korjaus ja säätö. Lämmönjakokeskuksen uusiminen, kaukolämpölaitteiden uusiminen, lämpöjohtoverkoston venttiilien asennus sekä perussäädöt. Uusittiin patteriventtiilit, termostaatit, käsipyörät ja korkit, linjasäätöventtiilit, tyhjennysventtiilit, kaukolämpökeskus. Ilmanvaihtolaitos, puhdistus, huolto/korjaus ja säätö. 2008 Asuntojen väliset puuaidat kunnostettu. 2008 Julkisivujen kunnostus ja maalaus, terassiparvekkeiden kunnostus (parvekelattioiden pinnoitus, uudet kaiteet ja parvekeikkunoiden ja ovien uusiminen). Pellitysten korjaukset: syöksytorvien jatkaminen, kadunpuolen sokkelin ja seinän liittymiin tippalistat, kahteen päätyyn uritetut tippalistat ja näiden päätyjen pesu, erkkerien, 10kpl, veden ohjaus alla olevalle vesikatolle syöksytorvein, tukimuurien päällyspellitys, sisäspihan puolen sisäänkäyntien lippojen veden ohjauksen parantaminen, parvekkeiden vesikourujen taustapeltien asennus ja vedenohjaus kouruun. 2005 Ulkoportaiden laatoituksen kunnostustyö. 2003 Vesikattojen pellitysten maalaus. Loput tehdyt korjaukset löydät isännöitsijäntodistuksesta.\nKunnossapitotarveselvitys vuosille 2021-2025 (päivitetään vuosittain yhtiökokouksessa): 2021-2022 pihamaan painumien ja niiden aiheuttamien vaurioiden kunnostus (kustannusarvio 690.000€), autopaikkojen sähkökaapeleiden uusiminen, pihan asfaltin päällystys; 2022 asuntojen välisten puuaitojen kunnostus, maalaus tai uusiminen; 2022-2023 kattopeltien paikkakorjausten maalaus, ikkunoiden ja parveke sekä terassiovien uusiminen (kustannusarvio 230.000€), sälekaihtimet tehdasasennuksella (kustannusarvio 10.000€), raitisilmaventtiilit tehdasasennuksella ikkunan karmiin (n. 100€/venttiili); 2023-2024 sähkö-ja tietojärjestelmien kartoitus; 2025 sähkö-ja tietojärjestelmien kunnostus tarvittaessa.\nPalvelut: Tammiston monipuoliset palvelut lähellä (etäisyys n. 2,7 km). Lähikauppana S-market Malmi (etäisyys n. 350 metriä), Malmin Prismalle etäisyys n. 1,3 km. Koulut: Pukinmäenkaaren peruskoulu, Tapanilan ala-aste ja Malmin peruskoulu alueella. Päiväkoti: Lähimmät päiväkodit alueella: Päiväkoti Aapiskukko (etäisyys n. 700 metriä), Päiväkoti Tilhi (etäisyys n. 1 km) ja Päiväkoti Ylä-Malmi (etäisyys n. 800 metriä). Alueella useita päiväkoteja. Liikenneyhteydet: Hyvät yhteydet moneen suuntaan busseilla lähikaduilta ja junalla Malmin asemalta (etäisyys n. 1,5 km). Helppo liittyminen kehäteille ja pääväylille autoilevalle. Tuleva Viikin-Malmin pikaraitiotie hyväksytyksi tullessaan parantaa yhteyksiä entisestään tulevaisuudessa.


PMBOK® näkökulma ketterään projektinjohtamiseen - Oppia.fi - blogi\nProject Management Institute (PMI) on julkaissut PMBOK® teoksesta kuudennen version syyskuussa 2017. PMBOK® on maailmanlaajuisesti tunnetuin projektinhallintaa käsittelevä teos. Teos sisältää kaksi osaa, joista ensimmäinen on projektinhallinnan ohje. PMI:n mukaan suurin osa projekteista, suurimman osan aikaa voidaan toteuttaa kyseisen ohjeen mukaisesti. Toinen osa on projektinhallinnan standardi (ANSI/PMI 99-001-2017).\nPMBOK® kuudenteen versioon on tullut useita muutoksia ja lisäyksiä edelliseen versioon nähden. Suurimpia syitä uuden version julkaisuun ovat PMI:n mukaan projektinhallintaan liittyvien käytäntöjen kehittyminen edellisen version julkaisun jälkeen (v. 2014). Erityisen mielenkiintoinen lisäys on jokaiseen projektinhallinnan osa-alueeseen liittyvä näkökulma projektinjohtamisesta ketterässä projektiympäristössä. Tässä on avattu lyhyesti tätä näkökulmaa osa-alueittain.\nProjektin kokonaisuuksien hallinta\nProjektin kokonaisuuksien hallinta osa-alueen tarkoitus on integroida projektin muihin osa-alueisiin liittyvät tulokset. Tämä on ainoa osa-alue, joka on kokonaan projektipäällikön käsissä, sitä projektipäällikkö ei voi delegoida muille. Ketterässä ympäristössä projektipäällikön rooli ei sinänsä muutu tässä osa-alueessa, mutta projektipäällikön tulee luoda projektitiimille edellytykset työskentelytapoihin jotka perustuvat yhteistyöhön ja yhteiseen päätöksentekoon.\nKetterässä projektiympäristössä projektin laajuudesta ei ole projektin alussa selkeää kuvaa eikä sitä tarkoituksella edes yritetä määritellä. Projektin vaatimukset ja laajuus tarkentuvat ja muuttuvat projektin aikana. Projektin aikana tuotteesta voidaan tehdä useita prototyyppejä joiden perusteella vaatimukset tarkentuvat asiakaspalautteen kautta. Vaatimukset kuvataan tuotteen kehitysjonossa (Product Backlog).\nProjektin aikataulun hallinta\nKetterään elinkaarimalliin perustuva kehitys tapahtuu lyhyissä sykleissä, mikä mahdollistaa tuloksia ja niiden perusteella syntyvän palautteen sekä arvon tuoton projektin aikaisessa vaiheessa. Aikataulutus perustuu lyhkäisiin iteraatioihin joiden aikana tiimi kehittää potentiaalisesti valmista toiminnallisuutta. Tuotteen kehitysjono sisältää priorisoidun toiminnallisuuden esim. käyttäjätarinoina, joista tärkeimmät valitaan toteutettavaksi seuraavaan iteraatioon. Toinen tapa on poimia toiminnallisuus tarpeen mukaan kehitys- tai työjonosta sitä mukaa kun resursseja vapautuu (on-demand scheduling). Projektipäällikön tulee tuntea riittävästi ketteriin elinkaarimalleihin liittyvät käytännöt soveltaakseen niitä tehokkaasti.\nKetterässä projektiympäristössä projektin laajuuteen liittyvän epävarmuuden johdosta ei ole aina tarkoituksenmukaista tehdä tarkkaa projektin laajuuteen perustuvaa kustannusarviota. Kustannus voi silti olla yksi projektin rajoitteista, jolloin projektin laajuuden ja aikataulun on mukauduttava kustannusrajoitteeseen. Joissain tapauksissa tuloksen arvo (Earned Value) -menetelmää voidaan soveltaa, jolloin laskenta perustuu vakiosuuruisiin Story Point -yksikköihin WBS:n työpaketteihin perustuvan laskennan sijasta.\nKetterässä projektiympäristössä laadun valvontaan liittyviä tehtäviä suoritetaan projektin aikaisissa vaiheissa ja koko projektin ajan, jolloin laatuun liittyvät ongelmat paljastuvat mahdollisimman aikaisin mikä estää samojen laatuongelmien toistumisen myöhemmissä projektin vaiheissa. Säännölliset retrospektit tähtäävät jatkuvaan parantamiseen, niissä tarkastellaan projektin prosessien tehokkuutta, etsitään ongelmien juurisyitä ja etsitään uusia lähestymistapoja laadun parantamiseen. Seuraavissa retrospekteissa tarkastellaan näin syntyneitä prosessien muutoksia ja uusia prosesseja, joita parannellaan tai poistetaan käytöstä tarpeen mukaan.\nProjektin resurssien hallinta\nKetterässä projektiympäristössä projektitiimi on itseohjautuva, mikä edellyttää yhteistyötä ja yhteistä päätöksentekoa. Projektitiimissä on kaikki tieto ja taito vaadittavan työn suorittamiseen. Jotta tiimi toimisi tehokkaasti ja pullonkauloja tai odotusaikaa ei syntyisi, tiimin kokoonpanossa on oltava I-muotoisten spesialistien lisäksi T-muotoisia generalisteja, jotka kykenevät toimimaan oman erikoisalueensa ulkopuolella.\nItseohjautuvan tiimin johtaminen on erilaista ja haastavampaa kuin perinteisen tiimin johtaminen. Tiimiä on kuitenkin johdettava. Käskytys ja kontrolloiva johtamistyyli ei tule kyseeseen, johtamisen on oltava palvelevaa ja tukevaa.\nKoska projektin laajuus tarkentuu ja muuttuu projektin edetessä, nopea ja riittävän usein tapahtuva viestintä sidosryhmille korostuu. Säännölliset katselmukset (esim. demot) sidosryhmien kanssa lisäävät läpinäkyvyyttä.\nKetterä projektiympäristö sisältää luonnostaan enemmän epävarmuutta ja riskejä perinteisempään projektiympäristöön verrattuna. Jokaiseen iteraatioon liittyviä riskejä tulee hallita. Ketterät menetelmät sisältävät useita hyviä käytäntöjä riskien hallitsemiseksi, joista yksi tärkeimpiä on iteraatiossa syntyvän toiminnallisuuden katselmointi. Kun iteraatioon valitaan toteutettava toiminnallisuus, yhtenä valintaperusteena on myös toiminnallisuuteen liittyvät riskit.\nYhteistyön merkitys korostuu tilaaja-toimittaja suhteessa. Mallit, joissa tilaaja täydentää omaa projektiorganisaatiotaan toimittajan henkilöillä, yleistyvät. Esim. toimittajalta voidaan hankkia ainoastaan kehitystiimi.\nParhaiten toimivat sopimusmallit joissa tilaaja ja toimittaja jakavat riskit jolloin saavutetut kustannussäästöt ja kustannusylitykset jaetaan tilaajan ja toimittajan kesken.\nKetterässä projektiympäristössä korostuu läpinäkyvyys. Yhteydenpito sidosryhmien kanssa on aktiivista. Sidosryhmät tutustuvat projektin tuloksiin, ne osallistua projekti- ja tilannekokouksiin sekä katselmuksiin. Tämä lisää luottamusta, vähentää riskejä ja varmistaa että projektin suunta on oikea.\nKehitystiimin, asiakkaan ja loppukäyttäjän välinen tiivis yhteydenpito ja päätöksenteko johtaa haluttuun lopputulokseen ja lisääntyvään asiakastyytyväisyyteen.\nSuosituimpiin koulutuksiimme kuuluva Ketterä Projektinjohtaminen – ohjelmisto- ja tietojärjestelmäprojektien hallinta käsittelee projektinjohtamista ketterässä projektiympäristössä. Koulutuksen aikana käydään läpi projektijohtamisen osa-alueet ja selvitetään mitä niissä on huomioitava, kun toimitaan ketterässä projektiympäristössä.\nMaailmanlaajuisesti tunnetuin projektipäällikön sertifikaatti on PMI:n PMP® (Project Management Professional) sertifikaatti. Sertifikaattiin tähtäävä koe perustuu pitkälti PMBOK® teokseen. 26.3.2018 jälkeen pidettävä koe perustuu PMBOK® versioon 6, sitä ennen pidettävä koe perustuu versioon 5.\nPMP® sertifiointivalmennus on tehokas yhden päivän valmennus joka lisää valmiuksia suorittaa PMBOK® versioon 6 perustuva PMP® sertifiointikoe onnistuneesti.\nKetterä Projektinjohtaminen – ohjelmisto- ja tietojärjestelmäprojektien hallinta (Seuraava toteutus 12.12.2017 Helsingissä)\nPMP® sertifiointivalmennus (Seuraava toteutus 23.1.2018 Helsingissä)\nKirjoittaja toimii hankejohtajana Codemen Oy:ssä. Hänellä on yli 20 vuoden käytännön kokemus projektien ja ohjelmien johtamisesta. Hän on johtanut laajoja kansainvälisiä hankkeita ja ohjelmia, joilla on ollut useita osapuolia useasta yrityksestä ja monesta kansallisuudesta. Hannu tuntee hyvin sekä projektijohtamisen perinteisemmät että ketterät menetelmät. Hannu on kokenut projektinhallinta-alan kouluttaja ja puhuja kansallisissa ja kansainvälisissä tilaisuuksissa ja on luennoinut myös Aalto-Yliopistossa.


Lintukoto / Agora / Taivaassa ei ole yksilönvapautta\nTiivistelmä: Taivas on pelottava paikka. Koskaan sieltä ei pääse pois eikä siellä ole minkäänlaista vaikutusvaltaa omiinkaan asioihin. 3 264 lukijaa, joista 280 eli 9% on antanut arvosanan (7½).\nTaivaassa ei ole yksilönvapautta\nEri uskonnoilla on yleensä jonkinlainen paikka tai tila, jossa ihminen on täydellisen tyytyväinen kaikkeen, kaikki on siis niin hyvin kuin voi olla. Siellä vain olla mällötetään ja ollaan onnellisia.\nTällaisessa paikassa ei mikään voi muuttua. Pienikin muutos on muutos huonompaa kohti, mikä tarkoittaa, että kaikenlainen muutos on mahdotonta. Tästä voidaan taas johtaa taivaan lämpötila. Mitä lämpimämpää on, sitä vinhempaa on hiukkasten liike. Kokonaan se on pysähtynyt vain absoluuttisessa nollapisteessä. Koska mikään ei taivaassa voi muuttua, on sen lämpötilan oltava 0 astetta Kelviniä, eli absoluuttinen nollapiste.\nToinen asia on, että taivaassa ei voi olla vapaata tahtoa. Järjestelmän kannalta vapaa tahto on häiritsevä satunnaistekijä. Ihmiset eivät kuitenkaan aina osaisi tehdä päätöksiä, jotka säilyttävät tai parantavat nykytilaa – varsinkin kun parantaminen on mahdotonta. Toisin sanoen, vapaan tahdon olemassaolo tekisi taivaasta huonomman kuin mitä se on. Taivaassa ei voi olla vapaata tahtoa, sillä järjestelmän optimitila on ylhäältä päätetty jonkinlaiseksi, ja tämän ylemmän tahon auktoriteettia taivaan määrittelyn suhteet tuskin taivaaseen uskovat kyseenalaistavat.\nJos onnellisuus on ulkoisten seikkojen määräämää (kuten taivaassa), ei siinä ole sijaa vapaalle tahdolle. Silti väittäisin, että aika vähän on niitä, jotka suostuisivat luopumaan vapaasta tahdostaan, tai ainakaan he eivät enää olisi onnellisia.\nMinun veljelleni kerrottiin lapsena taivaasta. Hän kuunteli ja kysyi että eikö se lopu koskaan. “Ei, taivas on ikuinen.” “Voiko sieltä lähteä pois?” “Ei, sieltä ei kukaan halua pois.” “Eli olen siellä ikuisesti vankina enkä voi koskaan päästä pois?” “...niin..” Hän tuli kotiin ja oli ihan hädissään ja sanoi ettei halua kuolla koskaan, kun sen jälkeen joutuu taivaaseen mistä ei pääse ikinä pois.\nHänelle – kuten minullekin – paljon tärkeämpää on oma vapaus kuin “ikuinen onni”. Ikuista onnea ei edes voi olla olemassa, eikä sellaisen vuoksi kannata luopua kaikkein arvokkaimmastaan, eli omasta tahdostaan.\nJatkan toki sen verran, että olen Jempun kanssa yksimielinen siitä, että Aapon tekstissä syyllistyttiin ihan samaan “Taivaan määrittelyyn”. On olemassa monia tapoja mitata “täydellinen”. Yksi niistä on aina silloin tällöin evoluutioalgoritmeissa esiintyvä ilmiö; On useita “parhaita vaihtoehtoja”. Ne eivät ole vain “lokaaleja optimeja”, vaan ihan oikeasti parhaita tuloksia, jotka ovat aivan yhtä hyviä.\nSiksi ei periaatteessa ole mahdtotonta että olisi “varioivaa täydellisyyttä”. Mutta niin kauan, kuin tietoa tästä ei ole, sekin on vain perustelmaton arvaus muiden joukossa. Pelkkä asian toivottavuus ei muuta sitä faktaksi. Mutta toisaalta, eipä Aaponkaan ilmiön toivottavuus tai epätoivottavuus.l\nMä näin pienenä semmoisen aivan hirvittävän sanoin kuvaamattoman painajaisen jossa oli jumala tai jeesus. Mä olin siinä tavallaa pysähdyksissä vähän niinkuin aapu kuvaskin ja mä tunsin sen kun mä oon pysähtyneenä enkä tavallaan pystyny ajattelemaan mutta silti mä tunsin sen. Asia joka on ikuinen on maailma missä nytten elämme ja se on aina ollut ikuinen. Kun kuolemme toivon että minussa on jokin henki enkä vain haihdu tuhkaksi. Uskonto on vain paikka ihmisen pelolle mitä kuoleman jälkeen tai uskonto kasvattaa,johdattaa. Ite en tarvi mitään uskontoa tohon asiaan mulle riittää vaan tämä mitä meillä nytten on ja toivon että henki on.\nMutta eihän Raamattu puhu mitään mistään Taivaasta, se opettaa, että sen jälkeen, kun ihmiset heräävät kuolleista, pelastetut saavat asuttaakseen tämän maan. Mutta sitä kirjoittaja tarkoittanee. En minä ole koskaan kokenut mitään pakokauhua siitä, että olen vankina tässä universumissa, miksi kokisin sitä tulevinakaan aikoina, “taivaassa”? Missään ei muuten puhuta “taivaasta” täydellisenä paikkana, mutta ennallistetun paratiisimaailman katsotaan olevan ihmiselle optimaalinen sijoituspaikka, jossa hyvä elämä viimeinkin onnistuu, kun Saatana ei ole viettelemässä ihmisiä tuskaa aiheuttaviin kiusauksiin.\n“Missään ei muuten puhuta ”taivaasta“ täydellisenä paikkana, mutta ennallistetun paratiisimaailman katsotaan olevan ihmiselle optimaalinen sijoituspaikka, jossa hyvä elämä viimeinkin onnistuu, kun Saatana ei ole viettelemässä ihmisiä tuskaa aiheuttaviin kiusauksiin.”\nKoetit synonyymillä ja sanankäänteillä välttää kirjoituksen pointin. Jos taivas on täydellinen paikka, siellä ei voi olla vapaata tahtoa, koska sehän voisi järkyttää tuota täydellisyyttä. Lisäksi paikka on ikuinen, mutta kuinka moni tahtoo ihan oikeasti elää ikuisesti?\n-The Unfortunate One, 17.10.2009\nMutta kun ei sen sanota olevan täydellinen paikka, vaan hyvä paikka. Minä ainakin ymmärrän sen lähtökohtana, jossa ihmiskunta saa uuden alun ja mahdollisuuden rakentaa maailmaa paremmaksi. Pikemminkin, kuin että jokainen liike järkyttäisi täydellisyyttä, näkisin Raamatun kielivän siitä, että jokainen liike on askel kohti täydellisyyttä.\nTaivasten valtakunnassa ihmiset ovat täydellisiä ja maailma on hyvä. Täydellisyys Raamatussa tarkoittaa kuolemattomuutta, viisautta tehdä itselle ja yhteiskunnalle parhaaksi olevat valinnat ja voimaa rakastaa. Ei siis esimerkiksi elämää ilman kipua, tunteita, kehitystä tai valinnanvapautta.\n“Täydellisyys Raamatussa tarkoittaa kuolemattomuutta,”\nJuuri sitä mitä kirjoittaja ja minä kritisoimme. Kuinka moni tahtoo elää loputtomiin?\n“viisautta tehdä itselle ja yhteiskunnalle parhaaksi olevat valinnat”\nSiis koska valinnat ovat parhaita, ne ovat ne ainoat valinnat, mitä voin tehdä. Eli toisin sanoen vapaa tahto puuttuu.\n“ja voimaa rakastaa.”\nSehän meillä jo on.\n-The Unfortunate One, 19.10.2009\nOmien väärien päätelmien tai tiedon puutteen vuoksi ei kannata jättää tutustumatta Jeesukseen Kristukseen ja siihen kuka Hän oikeasti on.\n2. Kor. 3:17 Sillä Herra on Henki, ja missä Herran Henki on, siinä on vapaus.\nNyt pitää vielä tiedustella mistä sitä tietoa Jeesuksesta saa? Siis tarkoitan ihan oikeaa tietoa eikä jotain oman edun nimissä kirjoitettua fiktiota ala Raamattu tai Da Vinci Koodi.\nMielellään sellaista jota voi testata ja joka perustuu johonkin todennettavaan asiaan.\nJos tunnelma taivaassa on kuin kirkonmenoissa, se on itse asiassa melkoinen kiirastuli.


[ l i f t a a n ]: huhtikuuta 2014\nMinulta meinasi mennä Kirjan ja Ruusun päivä täysin ohi töiden takia ja harmittelinkin jo, että minulta jäisi nyt kokonaan tämä kirja saamatta. Minun onnekseni tilanne olikin sellainen, että kirjaa sai vielä seuraavanakin päivänä, joten tietysti oli kirjakauppaan mentävä. Kyllä. Ihan vain tämän kirjan takia. Toisaalta kyllä komppaan heitä jotka sanovat, että tällainen kolmen päivän tarjous on ihan dorkaa, mutta tällä kertaa olin vaan onnellinen. Tosin, toivon silti, että ensi vuonna palataan ruotuun ja kirjaa saa vain yhtenä päivänä.\nSe siitä. Nyt itse kirjan pariin. Kuten todettu aiemminkin, olen suuri Härkös-fani ja tartun näihin kirjoihin suurella innolla. Pidän suuresti Anna-Leenan tavasta ja tyylistä kirjoittaa. Mitään suodattamatta, hyvässä ja pahassa. Tarinoista löytyy usein jotain tuttua ja suuria oivalluksia. Pidin kyllä tästäkin pläjäyksestä, mutta tällä kertaa hämmästys oli suuri, koska en nauranut kertaakaan ääneen. Jäi jotenkin vaisu fiilis. Se oli pieni pettymys. Niinpä. Ne suuret odotukset. Vaikea täyttää. Olen iloinen, että Anna-Leena tämän kirjoitti, mutta hieman jäi sellainen fiilis, että ihan pienesti olisi väkisin tehtyä. Ei sillä, hauskahan oli lukea, mutta kuitenkin.\nNyt odotan, että Anna-Leena palaa ruotuun ja kirjoittaa kirjan, joka saa minut nauramaan ääneen.\nWannabe-graafikko minussa kehrää kun näen, että Suojattomat ulkoasu mätsää Kolibrin ulkoasuun. Oih. Kirjahyllykin on näiden osalta nättinä kun näkee yhdellä silmäyksellä, että tässä on vierekkäin samaa sarjaa.\nTäytyy myös sanoa, että pidin tästä ihan yhtä paljon kuin aiemmastakin osasta. Eli menee kategoriaan ihan jees. Viihdyttävä, mutta ei kuitenkaan sellainen josta jäisi hirveästi muistikuvia. Ehkä tässä oli hieman liikaa jankattu päähenkilön Suomen diggaamista ja miksi diggaa ja miten diggaa ja mistä diggaa. Eipä siinä, kyllä itsekin diggaan Suomesta, mutta vähempikin riittäisi. Ja vähempi olisi myös riittänyt urheilusta ja liikkumisesta ylipäätään. En oikein tajunnut miten ne liittyivät tarinaan, paitsi ehkä sillä, että hiihtoretket olivat päähenkilölle aikaa ajatella. Ja ehkä sillä rakennettiin osaltaan henkilötarinaa. En tiedä, mutta silti olen sitä mieltä että vähempi riittäisi.\nEn oikein osaa tästä muuta sanoa, paitsi ehkä sen, että oli ihan mukavansorttinen lukupläjäys.\nEnsin pitää sanoa, että pidän ihan älyttömästi Markus Ahosen tavasta kirjoittaa ja maalata kuvaa Helsingistä ihan kuin itse siellä kävelisi parhaillaankin. Jäljet vaan taisi tulla luettua liian nopeasti Palavan sydämen perään, ja siitä syystä jäi ehkä snadisti etäiseksi tai ellei etäiseksi, niin ainakin kakkoseksi. Pidin kyllä myös tästä, mutta oli liikaa samoja elementtejä, ei kuitenkaan tarpeeksi ja erottuvasti, jotta olisi sävähdyttänyt samalla tavalla kuin mitä Palava sydän teki. Ja tässä mentiin vähän sellaiselle tasolle, josta en niin välitä. Hieman yliluonnollista, uskonnolliseen päin kallellaan olevaa tatsia, joka jää minulle samalla tavalla etäiseksi kuin mitä poliittiset juonenkäänteetkin tekee. En siis väitä ettäkö tämä olisi huono. Ei missään nimessä. Oli hieno lukukokemus ja ahmaisin kirjan siinä missä Palavan sydämenkin, mutta ei mennyt sen edelle.\nHahmot on hienosti rakennettu ja pidän varsinkin Isakssonista plus niistä muista päähenkilöistä tässä sarjassa. Oli jotenkin herttaista lukea miten Isaksson on löytänyt rakkautensa, joka vastaa samalla intensiteetillä takaisin. Ehkä hieman jäätiin liikaa jumiin siihen tragediaan, joka heitä oli kohdannut, mutta toisaalta ajattelin, että näinhän se taitaa mennä tuollaisessa tapauksessa muutenkin. Eli ehkä parempi näin, koska muutenhan olisin varmasti nillittänyt siitä miten nopeasti ja tunteettomasti he tuosta yli pääsivät.\nOli myös jännä huomata miten olin toisaalta onnellinen Ilpon puolesta, että pääsi jaloilleen Palavan sydämen jäljiltä, mutta toisaalta hämmennys oli suuri. Ihan siitä syystä, että mentiin ainoastaan muutama vuosi eteenpäin niistä tapahtumista ja oli vapaalla jalalla ilman suurempia vaikeuksia liikkua. Hyvä silti hänelle. Olihan Ilpo nyt aika ressukan oloinen, eikä tarvitse yhtään lisää harmeja. Vaikka aika kovasti harmia aiheutti myös itse. Tai ellei harmia, niin ainakin surua.\nHienosti kyllä Ahonen on ottanut nippelitiedoistaan selvää, joita ei näin tavallisena tallaajana edes mieti. Vaikka mistä minä tiedän pitävätkö nippelit paikkaansa vai ei, mutta sillähän ei ole mitään väliä. Pääasia, että kirjailija osaa vakuuttaa ja lukijasta tuntuisi siltä, että lukisi faktaa. Tosin, luulen, että tässä tapauksessa nippeli on faktaa. Tiedä sitten mistä moinen mielikuva päähäni syntyy. Ehkä siitä, että kirjailija vaikuttaa symppikseltä ja perusteelliselta taustatyössään. Tämä olettamus siis täysin mutu-tuntumalta.\nEhkä seuraavaksi Ahonen kehittää tarinan jostain ihan muusta ja jättää Isakssonin hetkeksi lepäämään. Tyyliin Riikka Pulkkinen goes Iiris Lempivaaran levoton sydän.\nTunnisteet: arvostelu, ekirja, ihan jees, kirjanisti, markus ahonen, mixed feelings\nTästä kirjasta onkin vaikea sanoa yhtään mitään. Mitä sanoa kirjasta, joka ei säväyttänyt eikä inhoittanut millään tasolla. Tämä on yksi niistä kirjoista, jotka vaan lukee ja sen jälkeen vaan laittaa hyllyyn. Toisaalta, nämä on niitä, joita kannattaa pitääkin hyllyssä, koska mitään muistikuvia lukemisesta ei aivoista löydy kun sen joskus bongaa hyllystään. Sain tämän eilen illalla luettua loppuun, mutta silti minulla on hyvin vähän sanoja kuvaamaan tätä. Pidin kyllä kovasti kun kertojana oli vanhus, joka palasi nuoruuden muistoihinsa. Pidän kovasti historiasta ja tykkään kovasti kuunnella iäkkäiden ihmisten muisteluita mistä milloinkin. Silti, tässä oli jotain tosi blaah. Tai ainakin jotain sellaista, joka ei saanut minua mukaansa. Tämän enempää en tästä saa edes kirjoitettua. Tulipahan luettua.\nTunnisteet: arvostelu, blaah, kate morton, kirjanisti\nNo niin, nyt on kannenkin kuva kohdillaan ja sopii kirjan nimeen enemmän kuin hyvin. Myös sisältöön. Kirjan sisältöön siis. Meduusan kohdalla kritisoin (mielestäni ihan aiheesta) kirjan kantta, joten nyt oli kyllä iloista nähdä, että tämä kansi on juuri eikä melkein. Söin myös sanani eKirjojen suhteen, mutta minulla on hyvä syy. Minun piti saada tämä kirja nopeasti, koska Isaksson-sarjan kolmas osa odottaa pääsyä lukulistalleni. Se on muodossa e, joten oli hyvää harjoitusta tämä sille. En edelleenkään nauti eKirjojen lukemisesta, mutta kyllähän se siinä menee kun pitää taukoja ettei lähde ajatus harhailemaan. Ajatus kun saattaa yhtäkkiä löytyä vaikka Liferayn opettelun saloista, joka ei ole suotavaa silloin kun yrittää lukea kirjaa. Mutta nyt asiaan.\nAnnoin itselleni armollisesti aikaa kirjan lukemiseen pääsiäisen yli, mutta tämä todella piti otteessaan sen verran hyvin, että luin sen yhdessä päivässä. Vaikkakin jouduin pitämään taukoja. Pidin tästä ihan todella paljon ja tässä oli juurikin sitä viihdearvoa jota dekkareilta haen ja janoan. Vaikka tässä ei ollut sellaisia yllätysmomentteja mitä oli Meduusassa, niin silti pidin tästä jopa enemmän kuin ensimmäisestä osasta. Juoni oli soljuvaa ja kerronta enemmän kuin sujuvaa. Nautin tämän lukemisesta suuresti ja odotan kolmatta innolla. Vaikkakin hieman jännittäen, koska tämä nyt oli näinkin maistuva lukukokemus.\nKirjassa oli parikin pientä juttua, jotka sai minut kovasti hymyilemään. Ensinnäkin nimi Ilpo. Se tuo hymyn kasvoille sisäpiirin läpän vuoksi, jota ollaan ex-kollegoiden kanssa viljelty. Ilpo on kuvattu juurikin sellaisena ilpona, josta läppäkin on. Sitten aika lopussa mainittu Faith No Moren Epic ja kyseinen musiikkivideo. Ei voisi enempää nappiin mennä. On sitten Markus Ahonen valinnut sellaisen kappaleen, joka on ehdoton ykkönen minulle. Pääsi kärkeen teinityttönä kun näin musiikkivideon ja kuulin kappaleen ensimmäisen kerran. Siellä on kappale pysynyt enkä usko, että sieltä mihinkään tippuukaan enää.\nJos jotain kritisoitavaa pitäisi hakea, niin hieman minulle jäi etäiseksi mitä Ilpon iskälle oli ihan todella tapahtunut, joka ilmeisesti on toiminut triggerinä kaikelle, mutta yllättävää kyllä ei haitannut sen enempiä kokonaisuutta. Hyvä kokonaisuus. Kerrassaan.\nTunnisteet: arvostelu, elisakirja, iso plussa, kirjanisti, markus ahonen\nTuumasin ensin etten halua enkä aio lukea tällaista kirjaa, joka kertoo lapsiin kohdistuvasta raa'asta väkivallasta. Ei niin, että pitäisin kehenkään kohdistuvaa raakaa väkivaltaa mitenkään kiehtovana tai muutenkaan sellaisena aiheena, että se saisi minut vahvasti haluamaan ostamaan kirjaa. Silti jotenkin lapsiin kohdistuva on omassa mieleni sopukoissa hyvinkin ahdistava ja fyysisesti kipuna tuntuva aihe. Johtunee siitä, miten välillä näen kauhukuvia siitä, että omalle lapselleni tapahtuu joskus jotain niin kamalaa ettei sitä äitinä kestäisi menettämättä mielenterveyttään. Mutta niin. Enihau. Luin siis monia arvosteluita erinäisistä blogeista tästä kirjasta ja päädyin silti tilaamaan tämän. Pelkäsin jo valmiiksi, että joudun jättämään kirjan kesken tai että itken silmät päästäni tätä lukiessa.\nPelko oli turha. Ehkä johtui siitä miten taas nuo ennakkoarvostelut vaikuttivat minuun. En väitä etteikö tässä olisi ollut itseäni järkyttäviä kohtia, mutta ei ne ollut ihan sitä luokkaa jotka olisivat saaneet ihoni sykkimään inhosta tai järkytyksestä. Ja sitä pelkäsin kaiken ennakon jälkeen. Enkä ollut ollenkaan pahoillani tästä. Ensimmäinen puolikas oli todella mukaansatempaava, mutta se toinen puolikas oli jo hieman enemmän blaah. Oli ihan liikaa tungettu kaikkea sälää mukaan ja vieläpä sitten paljastettiin eräskin iso asia, joka oli kaikkea muuta kuin hyväksi juonelle. Ja olin jopa kyseistä käänteestä ihan pettynyt, että jopas oli tyhmästi keksitty. Todella dorkaa ettenkö sanoisi.\nEn usko ostavani noita jatko-osia, koska tuo kirjan loppuosa ei saanut minua vakuuttuneeksi, että haluaisin tietää miten tarina jatkuu tai miten se päättyy. Todella sääli toisaalta, mutta toisaalta erittäinkin hyvä asia ettei tarvitse odottaa, että pääsee lukemaan lapsiin kohdistuvasta väkivallasta. Onneksi sentään helpottaa se tieto, että tämä on fiktiivistä. Voisi olla eri ääni, ahdistus ja viha kellossa jos perustuisi tositarinaan.\nTunnisteet: arvostelu, blaah, erik axl sund, ihan jees, kirjanisti, mixed feelings